Private Letter
Material: papyrus
Place: Oxyrhynchites
Categories: Brief (privat)
Sarapas und Gaia an Eutychides
Bericht über eine längere Verhandlung mit mehreren Eingaben vor drei Präfekten
donatio
[χαῖρε] πολλά, Εὐτυχίδα, Σαραπᾶς καὶ 
[Γαΐα] ἀσπαζόμεθά σε καὶ τὸ προσκύ
[νημ]ά σου ποιοῦμεν καὶ τοῦ ἀδελφοῦ 
[σου] Ἡ[ρα]κλείδου καὶ τῶν συνβίων 
[ὑμῶ]ν καὶ τῶν τέκνων παρὰ τῷ μεγά
[λῳ] Σαράπιδι. γεινώσκε ὅτι μετὰ [τ]ὴν 
ἄνομον ἀπόφασιν ἣν προήνεγκεν 
κατὰ Γ[α]ίας Ἀγρίππας, ἐνέτυχεν τῷ ἡ
γεμ[ο]νεύσαντι Δάτῳ ἀξιοῦσα εἰς τρο
φὰς τὸν τόκον τῆς χάριτος αὐτῆς ἀπο
λαβεῖν καὶ ἐκέλευσεν αὐτὴν διὰ ὑπο
γραφῆς ἐντυχεῖν τῷ αὐτῷ Ἀγρίππᾳ. ἐνέ
τυχεν δὲ καὶ Ἀγρίππᾳ καὶ ἀνεδέξατο 
τὴν διάγνωσιν. ὕστερον δέ, τοῦ ὑπο
μνήματος προτεθέντος καὶ τοῦ εὐτυ
χοῦς ἡγεμόνος Ἰουλίου Βασιλιανοῦ εὐ
τυχῶς ἐπιβάντος τῇ πόλει, ἐνέτυχον 
αὐτῷ διὰ βιβλιδίων προτάξασα τὴν 
ὑπὸ Ἀγρίππα μεμφθεῖσαν διάταξιν 
καὶ ἀλλας καὶ ὅλον τὸ Ἡρακλείτου 
βιβλίδιον καὶ τὴν ὑπογραφὴν καὶ 
τὸ Ἀγρίππα ὑπόμνημα μεμ
ψαμένη ὡς αὐτοῦ παρὰ τοὺς νόμους 
ἀποφηναμένου, μεμψαμένη δὲ 
καὶ τὸν ῥήτορα ἐφʼ οἷς οὐ παρέθετό 
μου δικαίοις καὶ ἀξιώσασα ἢ τὰ προσ
φωνηθέντα μοι ἀποδοθῆναι ἢ τὰ ἐμά. 
ἐκέλευσέν μοι διὰ ὑπογραφῆς τὸ ὑπό
μνημ[α] παραπεμψάμενος τοῖς νομί
μοις μο[υ] χρή[σ]ασθαι. καὶ ἐπεὶ ἀμφίλωξος ἦν 
ἡ ὑπογραφὴ ἕτερον αὐτῷ ἔδωκα 
[πά]λιν πάντα τὰ προειρημένα ἐτα
....α καὶ ἀξ[ι]ώσασα εἰ τῇ τοῦ Ἡρακλείτου 
[ὑπο]γραφῇ χρήσασθαί με θέλει. καὶ πά
[λιν] ὑπέγραψεν συντιθέμενος αὐτῇ 
[κελε]υούσῃ μοι τῇ τῶν νομίμων τάξει 
......ειν. διὸ γράφω σοι ἵνα καὶ σύ μοι συν
...... ἀσπάζεται ὑμᾶς Σαραπάμμων. ἐρρῶσ
θαι ὑμᾶς ε[ὐ]χόμεθα.
π Σαραπᾶ καὶ Γαίας
δὸς Ἀμμωνίῳ θαλλο
δοτοῦντι πρὸς τῷ νεῲ 
τοῦ θεοῦ καὶ δώσι αὐτῷ.
Εὐτύχει θαλοδοτοῦντι ὑπὸ τὸν πυλῶνα 
τοῦ Σαραπείου πρὸς τῇ  μεγάλῃ εἰκόνι.